
ΔΕΛΤΙΟ ΤΥΠΟΥ
7 Ιουνίου 2012
ΟΙ ΕΛΛΗΝΕΣ ΜΠΟΡΟΥΝ !

ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

"Το μυστικό όπλο: το χιούμορ των Ελλήνων στα δύσκολα"
· Γελάνε για να κάνουν κριτική και να σατιρίσουν. Γελάνε για να ξορκίσουν το κακό. Γελάνε με τα χάλια τους. Γελάνε με τους άλλους.
· Οι Έλληνες έχουν δείξει μεγάλη εφευρετικότητα στο χιούμορ και τη χρήση του, και το χιούμορ τους φτάνει παντού.

· Η τελευταία διοργάνωση του Greeks Can! για τη φετινή σεζόν θα έχει πλάκα. Καλλιτέχνες που με όπλο το χιούμορ έφτασαν σε διεθνή αναγνώριση μας δείχνουν τον τρόπο.
Πέμπτη 21 Ιουνίου 2012, στις 20:00
Κινηματογράφος Ιδρύματος Μιχάλης Κακογιάννης 
ΕΙΣΟΔΟΣ ΕΛΕΥΘΕΡΗ

Γιατί η δημιουργία και η δουλειά είναι πολιτισμός

Η NU*Age και ο Σπύρος Κουβέλης, σε συνεργασία με το  Ίδρυμα Μ. Κακογιάννης, στο πλαίσιο της εκστρατείας «οι Έλληνες μπορούν - Greeks Can!» παρουσιάζουν την Πέμπτη 21 Ιουνίου 2012, 20:00-22:00, στο Κινηματογράφο του Ιδρύματος Μιχάλης Κακογιάννης, τρεις προσεγγίσεις στο χιούμορ των Ελλήνων.
· Η  Όπερα των Ζητιάνων, με περισσότερα από δέκα χρόνια παραγωγές, αναγνώριση και συνεργασίες στην Ελλάδα, στη Γερμανία και άλλες χώρες (Φεστιβάλ Αθηνών, Ορχήστρα των Χρωμάτων, BIOS, Neuköllner Oper, dissonArt ensemble, ARTéfacts ensemble, Latinitas Nostra,  κ.ά.), μας λένε πώς γεννήθηκε η ιδέα, πώς γίνεται, και δείχνουν σκηνές από τη δουλειά τους. 
· Το Φεστιβάλ Κωμωδίας της Ξάνθης φέρνει κομμάτια από τις παραγωγές που διακρίθηκαν στην περσινή διοργάνωση, και οι συντελεστές του μιλούν για την Ελληνική Κωμωδία και ένα Φεστιβάλ που δίνει βήμα σε Έλληνες καλλιτέχνες. Ζωντανή σύνδεση με την Ξάνθη.
· Έλληνες stand-up comedians μοιράζονται ζωντανά στη σκηνή το ταλέντο τους  με το κοινό.

Μια ακόμη διαδραστική εκδήλωση του Greeks Can! στην οποία οι θεατές θα γελάσουν, θα σχολιάσουν, θα μάθουν, και θα συμμετάσχουν όλοι μαζί σε μια  παράσταση  με θέμα το ειρηνικό μας όπλο στην κρίση, το γέλιο.
ΕΙΣΟΔΟΣ ΕΛΕΥΘΕΡΗ
Απαραίτητες οι κρατήσεις θέσεων: 
210-3418579,  Δευ-Παρ 11:00 - 14:00

ΟΙ ΕΛΛΗΝΕΣ ΜΠΟΡΟΥΝ!  - GREEKS CAN!
ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

" Το μυστικό όπλο: το χιούμορ των Ελλήνων στα δύσκολα"
Όπερα των Ζητιάνων / Φεστιβάλ Κωμωδίας Ξάνθης / Stand-up Comedy 

Πέμπτη 21 Ιουνίου 2012, στις 20:00

Αίθουσα: Κινηματογράφος
Διάρκεια: 20:00- 22:00
Είσοδος Ελεύθερη

Κρατήσεις θέσεων: 210 3418579, 11:00 - 14:00
Χορηγοί Επικοινωνίας Greeks Can!

